Translate the text from Welsh to English.



 
Rwyf yn gwneud y datganiad hwn heddiw yng ngoleuni’r diddordeb mawr a ddangoswyd gan y Pwyllgor Materion Cyfansoddiadol a Deddfwriaethol yn ystod Proses Graffu Cyfnod 1 mewn perthynas â’r cydbwysedd rhwng yr hyn sy’n cael ei ddatgan ar wyneb y Bil a’r darpariaethau ar gyfer gwneud is\-ddeddfwriaeth, priodoldeb y pwerau datganoledig a’r gweithdrefnau deddfwriaethol sy’n cael eu cymhwyso. Roeddwn am achub y cyfle i ailddatgan fy safbwynt  a hefyd i nodi fy marn ar nifer o faterion cysylltiedig eraill.

Y Cydbwysedd rhwng Deddfwriaeth Sylfaenol ac Is\-ddeddfwriaeth

Yn ei adroddiad ar Broses Graffu Cyfnod 1, argymhellodd y Pwyllgor Materion Cyfansoddiadol a Deddfwriaethol ‘…bod y Dirprwy Weinidog yn adolygu cydbwysedd y Bil er mwyn cyflwyno gwelliannau i sicrhau bod bwriad polisi’r Bil yn llawer cliriach.’

Mewn ymateb, hoffwn ddweud mai Bil sylweddol yw hwn, sy’n dod â deddfwriaeth gofal cymdeithasol ym maes oedolion a phlant ynghyd. Mae’r ddeddfwriaeth hon yn dyddio yn ôl mor bell â 1948\. Mae’n ddarn o ddeddfwriaeth sylfaenol sy’n anelu at greu fframwaith ar gyfer gwasanaethau cymdeithasol cynaliadwy yng Nghymru, fframwaith a fydd yn para am genhedlaeth. Er mwyn darparu am hyn, mae angen i’r system sy’n galluogi gofal cymdeithasol i gael ei darparu, a sylfaen gyfreithiol y system honno (h.y. y Bil hwn), fod yn hyblyg. Mae’r Bil ei hun yn nodi dyletswyddau cynhwysfawr ac unigol clir er mwyn sicrhau bod y newidiadau sylfaenol i’r system gofal cymdeithasol y mae eu hangen yng Nghymru, yn digwydd. 

Bil galluogi ydyw hefyd y mae angen iddo ganiatáu cwmpas ar gyfer manylion gweithredol sut y mae Awdurdodau Lleol a phartneriaid eraill yn gallu cyflawni yn erbyn y dyletswyddau sydd i’w hymgorffori dros amser wrth iddo addasu i newidiadau mewn amgylchiadau. Byddai pennu manylion o’r fath ar wyneb y Bil, ar y gorau, yn ei gwneud yn ofynnol diwygio  deddfwriaeth sylfaenol ac, ar y gwaethaf, yn lleihau oes y Bil ei hun. O dan yr amgylchiadau hyn felly, rwyf yn bendant o’r farn bod y cydbwysedd rhwng deddfwriaeth sylfaenol ac is\-ddeddfwriaeth nid yn unig yn gymesur, ond yn angenrheidiol.

Mae caniatáu i fanylion mwy gweithredol y system gael eu diffinio trwy gyfrwng is\-ddeddfwriaeth yn caniatáu i’r gyfraith gael ei haddasu wrth i amgylchiadau a gofynion newid. Mae hefyd yn  caniatáu ymatebion amserol i unrhyw ddiwygiadau y gallai fod eu hangen o ganlyniad i  ddeddfwriaeth a newidiadau polisi Llywodraeth y DU, a fydd yn digwydd yn y blynyddoedd i ddod.

Mae’r argymhelliad a wnaed gan y Pwyllgor Materion Cyfansoddiadol a Deddfwriaethol a nodir uchod wrthi’n cael ei fodloni wrth i ni fynd trwy Gyfnod 2\. Rwyf wedi cyflwyno cyfres o  welliannau’r Llywodraeth sy’n ceisio cryfhau a thaflu goleuni ar fy mwriadau o ran polisi. Edrychaf ymlaen at weld ffrwyth y gwaith craffu arfaethedig gan y Pwyllgor Iechyd a Gofal Cymdeithasol yn y meysydd hyn.

Mewn ymateb i sylwadau sydd wedi’u gwneud mai darn o ddeddfwriaeth ar ffurf fframwaith yw’r ddeddfwriaeth hon, mae’r Bil yn creu fframwaith ar gyfer y gyfraith ym maes gwasanaethau gofal cymdeithasol a dyna’n union y dylai Bil o’r math hwn ei wneud. Mae’n fath gwahanol o Fil i rai o’r biliau eraill a fu gerbron y Cynulliad ac sydd wedi ymdrin ag un mater penodol yn unig. Mae Biliau o’r math hwnnw’n ymdrin â materion polisi llawer mwy cyfyng ac, fel sy’n gyfan gwbl ddealladwy, nid oes angen iddynt greu fframwaith ar gyfer maes cyfan.

Byddai Bil megis Bil Gwasanaethau Cymdeithasol a Llesiant (Cymru) yn ddiffygiol pe bai’n ceisio cyfyngu ar fanylder pob agwedd dros ystod mor eang o faterion heb adael unrhyw le am amrywiadau dros amser. Mae’r Bil hwn yr un mor benodol â’r gyfraith gofal iechyd y mae’n ei chydgyfnerthu ac yn ei disodli megis Deddf Cymorth Gwladol 1948, Deddf  Gwasanaethau Cymdeithasol Awdurdodau Lleol 1970 a Deddf Gofalwyr (Cydnabyddiaeth a  Gwasanaethau) 1995\. Mewn perthynas â hyn mae’r Pwyllgor Materion Cyfansoddiadol a Deddfwriaethol wedi datgan ‘Nid ydym yn ystyried ei bod yn arfer da cyflwyno Bil  fframwaith oni bai bod rhesymau da dros wneud hynny. Yn y pen draw, mae’n well  gohirio cyflwyno Bil na chyflwyno Bil y mae angen datblygu polisi manwl yn ei gylch a gorfod ychwanegu canlyniad y gwaith datblygu hwnnw drwy gyfrwng is\-ddeddfwriaeth.’ Rwyf yn anghytuno â’r datganiad hwn. Mae angen i Fil pwysig o’r math hwn greu fframwaith. Mae angen y Bil hwn yn awr er mwyn mynd i’r afael â’r heriau economaidd a demograffig yr ydym yn eu hwynebu. Bydd yr is\-ddeddfwriaeth a ddaw yn ei sgil yn darparu manylion ac fe fydd, yn ei thro, yn destun proses graffu, fel sy’n briodol.

Diwygiadau Canlyniadol a Diddymiadau

Yn ystod y ddadl Cyfnod 1, cyfeiriwyd at eithrio Diwygiadau Canlyniadol a Diddymiadau o wyneb y Bil. Mewn perthynas â’r gyfraith i oedolion mae gennyf resymau da dros wneud hyn. Bydd aelodau’n cofio’r datganiad a wnaed gan y Gweinidog Iechyd a Gwasanaethau Cymdeithasol ar y pryd ar gyflwyno’r Bil yn nodi nad oedd yn cynnwys diwygiadau’r o’r fath. Mae angen pŵer eang iawn i wneud diwygiadau canlyniadol am nad yw’n bosibl drafftio pob un o’r diwygiadau canlyniadol ar wyneb y Bil. Y rheswm dros hyn yw bod yr amserlen ar gyfer y Bil hwn yn gorgyffwrdd â’r Bil Gofal sy’n mynd trwy Senedd y DU ar hyn o bryd. Dyma’r tro cyntaf ers datganoli i ddau Fil gael eu paratoi'r un pryd yng Nghymru a Lloegr, gan beri newid i’r system gyfan.  

Mae’r Bil hwn yn newid y system gyfreithiol ar gyfer gofal cymdeithasol oedolion ac yn ei disodli ag un newydd. Roedd yr hen system yn gymwys i Gymru a Lloegr a bydd y system yn y Bil hwn yn gymwys i Gymru yn unig. Ar yr un pryd mae Lloegr yn newid ei threfniadau i greu deddfwriaeth i Loegr yn unig. Oherwydd y gorgyffwrdd ym mhrosesau’r Cynulliad a Senedd y DU nid oes modd bod yn sicr pa Ddeddf a ddaw i rym gyntaf.

Ni wyddom felly ai’r diwygiadau canlyniadol y mae eu hangen yw’r rhai a fydd yn caniatáu i’r cysylltiadau priodol gael eu gwneud â’r canlynol:

* y gyfraith bresennol i Gymru a Lloegr;
* y gyfraith newydd i Loegr fel y bydd yn ymddangos pan gaiff ei chyflwyno, neu
* fel y gallai gael ei diwygio yn y pen draw yn ei hynt trwy Senedd y DU.

Credaf mai fy null gweithredu i yw’r ffordd fwyaf doeth ymlaen.

O ran diddymiadau, mae’r Pwyllgor Materion Cyfansoddiadol a Deddfwriaethol wedi cael tabl clir a chynhwysfawr o ddiddymiadau a darpariaethau yn y Bil. Bydd yr aelodau’n gwybod bod y tabl hwn wedi cael ei gyhoeddi ar dudalen y Pwyllgor Iechyd a Gofal Cymdeithasol ar y we.

Y weithdrefn a’r amserlen ar gyfer gwneud Is\-ddeddfwriaeth  

Rwyf hefyd am ddarparu rhai manylion am y pwerau i wneud is\-ddeddfwriaeth yn y Bil. Yn gyntaf, hoffwn ymateb i argymhelliad y Pwyllgor Materion Cyfansoddiadol a Deddfwriaethol  dylwn ailystyried y gweithdrefnau sydd i’w cymhwyso i wneud is\-ddeddfwriaeth. Bydd yr aelodau’n gwybod fy mod wedi rhoi ystyriaeth ofalus i’r mater hwn yn ystod Proses Graffu Cyfnod 1 ac oherwydd i mi dderbyn yr argymhellion a nodir yn nau adrodd Cyfnod 1 y Pwyllgor. Yn sgil yr ystyriaeth hon mae Gwelliannau’r Llywodraeth wedi cael eu cyflwyno i’w hystyried yng Nghyfnod 2 sy’n gwneud newidiadau i nifer o weithdrefnau ac ymhlith y rhain mae:

* newid o gadarnhaol i uwchgadarnhaol mewn perthynas ag unrhyw fwriad i uno  Byrddau Diogelu yn y dyfodol;
* newid o negyddol i gadarnhaol mewn perthynas ag unrhyw newid i’r diffiniad o  ‘anabl’;
* newid o negyddol i gadarnhaol mewn perthynas â Gorchmynion Amddiffyn a Chynorthwyo oedolion; a
* newid o negyddol i gadarnhaol mewn perthynas â dyletswyddau i ddiwallu anghenion oedolion a phlant.

Wrth gydgyfnerthu’r gyfraith bresennol ym maes gofal iechyd, bydd yr Aelodau’n gwybod mai’r cyfan yr wyf yn ei wneud mewn rhai meysydd yw ailddatgan y darpariaethau presennol y gwyddom eu bod yn gweithio’n dda. O ganlyniad, rwyf yn dod â’r gweithdrefnau sy’n cyd\-fynd â’r darpariaethau hyn drosodd gan fod arfer yn dangos bod y gweithdrefnau hyn yn gweithio’n dda. Mae enghreifftiau’n cynnwys y darpariaethau ar gyfer Taliadau Uniongyrchol yn adrannau 34\-37 a’r darpariaethau ar gyfer plant sy’n derbyn gofal yn adrannau 92 a 93\.

Yn ychwanegol, mae bron hanner y pwerau amrywiol i wneud Rheoliadau yn ailadrodd  neu’n gwneud mân addasiadau i bwerau sy’n bodoli eisoes. Cynhwysir nifer pellach er mwyn creu hyblygrwydd er mwyn i’r categorïau neu’r diffiniadau a nodir yn y Bil gael eu haddasu, yn ôl yr angen (er enghraifft, y pŵer yn adran 9(3\) i bennu pwy ddylai gael ei drin fel person byddar neu ddall at ddibenion y gofrestr). Mae’n bwysig nodi bod pwerau eraill yn disodli pwerau i wneud cyfarwyddiadau nad oeddent yn destun unrhyw broses graffu gan y Senedd neu’r Cynulliad o’r blaen. Enghraifft bwysig o hyn yw’r gallu i wneud gofynion am y ffordd y cyflawnir asesiadau gan gyfarwyddiadau o dan 47(4\) o Ddeddf y Gwasanaeth Iechyd Gwladol a Gofal Cymunedol 1990\. Yn olaf, mae rhai o’r rheoliadau arfaethedig yn codi statws y  gofynion a gynhwysir mewn canllawiau ar hyn o bryd. Yr enghraifft bwysicaf o hyn yw’r meini prawf cymhwysedd sy’n penderfynu pa rai o anghenion unigolyn sy’n cael eu diwallu gan awdurdod lleol.

Rwyf wedi cydnabod pryderon y cyrff a roes dystiolaeth, a phryderon Aelodau’r Pwyllgor y dylid cyflwyno manylion pellach am yr is\-ddeddfwriaeth  cyn y gofynnir i’r Cynulliad bleidleisio ar y Bil er mwyn iddynt weld sut y mae’r ddeddfwriaeth hon yn gweithio’n ymarferol. Mae gwaith yn mynd rhagddo o ran datblygu bwriad polisi’r rheoliadau allweddol ac fe gaiff ei gwblhau erbyn Rhagfyr 2013\. Bwriedir i’r rheoliadau fod yn destun ymgynghori ffurfiol yn yr Hydref  14 ac iddynt gael eu gosod gerbron y Cynulliad yn y Gwanwyn 2015\. Gwnaf Ddatganiad ysgrifenedig ar hyn cyn Toriad y Nadolig.

Rhoddais ymrwymiad hefyd i’r Pwyllgor Iechyd a Gofal Cymdeithasol ar 18 Ebrill y byddai’r  manylion ar gael cyn i Aelodau’r Cynulliad ymrwymo i’r bleidlais derfynol ar y Bil hwn ym mis Chwefror y flwyddyn nesaf. Rwyf yn falch o ailddatgan yr ymrwymiad hwnnw yma.  

Cyn hynny \- ac er mwyn cydnabod argymhelliad a wnaed gan y Pwyllgor Iechyd a Gofal Cymdeithasol \- byddaf yn gwneud datganiad polisi o bwys ar Asesu a Chymhwysedd yn nes ymlaen y mis hwn er mwyn i hyn lywio ystyriaeth Aelodau’r Pwyllgor yn ystod Cyfnod 2\.

Yn y Datganiad hwn, credaf fy mod yn dangos fy mod wedi gwrando ar y materion a godwyd gan y Pwyllgor Materion Cyfansoddiadol a Deddfwriaethol. 







Translation:


 
I am making this Statement today in light of the great interest shown by the Constitutional and Legislative Affairs Committee during Stage 1 scrutiny in respect of the balance between what is stated on the face of the Bill and the subordinate legislation making provisions, the appropriateness of the delegated powers and the applied legislative procedures. I wanted to take the opportunity to reiterate my position and also set out my thoughts on a number of related other issues.


The Balance of Primary to Subordinate Legislation


In its report of Stage 1 scrutiny, the Constitutional and Legislative Affairs Committee recommended ‘…that the Deputy Minister reviews the balance of the Bill with a view to tabling amendments to ensure that the Bill’s policy intent is much clearer.’


In response, I would say that this is a substantial Bill, bringing together adults and children’s social care legislation that dates back as far as 1948\. It is a piece of primary legislation which aims to create a framework for sustainable social services in Wales, a framework which will last a generation. In order to provide for this, the system that enables the provision of social care, and the legal footing that that system sits on (i.e. this Bill), needs to be flexible. The Bill itself sets out clear overarching and individual duties to ensure the fundamental changes to the system of social care in Wales that are necessary, take place. 


It is also an enabling Bill which needs to allow scope for the operational detail of how Local Authorities and other partners can deliver against the duties to be accommodated over time as it adapts to changing circumstances. Prescribing such detail on the face of the Bill would at best require frequent revision of primary legislation and at worst reduce the lifespan of the Bill itself. In these circumstances therefore, I am firmly of the view that the balance between primary and secondary legislation is not only proportionate, but necessary.


Allowing the more operational details of the system to be defined through subordinate legislation allows the law to be adapted as circumstances and requirements change. It also allows timely reactions to any amendments that may be needed as a result of the UK Government’s legislation and policy changes, which are due to take place over the coming years. 


The recommendation made by the Constitutional and Legislative Affairs Committee set out above is in the process of being met now as we go through Stage 2\. I have tabled a series of Government amendments which seek to strengthen and make clearer my policy intentions. I look forward to the forthcoming scrutiny of the Health and Social Care Committee in these areas.


In response to comments made about the Bill being a framework piece of legislation, this Bill does create a framework for the law about social care services and that is what a Bill of this nature should do. It is a different sort of Bill to some of the others that have been before Assembly and which have dealt with single issues. Bills of that nature deal with much narrower policy issues and, understandably, do not need to create a framework for a whole subject area. 


A Bill such as the Social Services and Well\-being (Wales) Bill would be flawed if it sought to tie down the detail of every aspect over such a wide range of issues and left no scope for variation over time. This Bill is no less specific than the social care law it is consolidating and replacing such as the National Assistance Act 1948, the Local Authority Social Services Act 1970 and the Carers (Recognition and Services) Act 1995\. In relation to this, the Constitutional and Legislative Affairs Committee have stated ‘We do not consider it good practice to introduce a framework Bill unless there are good reasons for doing so. Ultimately, it is a better to delay the introduction of a Bill rather than introduce one which requires further detailed policy development and for the outcome of that development to be added by means of subordinate legislation.’ I disagree with this statement. A major Bill of this sort needs to create a framework. This Bill is needed now to deal with the challenges, economic and demographic, that we face now. The subordinate legislation which follow will provide detail and will quite properly face scrutiny in its turn.


Consequential Amendments and Repeals


During the Stage 1 debate, reference was made to the exclusion of consequential amendments and repeals from the face of the Bill. In relation to the law for adults I have good reasons for doing this. Members will recall the oral statement made by the then Minister for Health and Social Services on the introduction of the Bill setting out that it did not include such amendments. A very broad power to make consequential amendments is required because it is not possible to draft all the consequential amendments on the face of the Bill. This is because the timetable for this Bill overlaps with the Care Bill going through the UK Parliament. This is the first time since devolution that two Bills, in Wales and England, have been prepared at the same time making a whole system change.  


This Bill is changing the legal system for adult social care and replacing it with a new one. The old system applied to England and Wales and the new system in this Bill will be Wales only. At the same time England are changing their arrangements to create an England\-only legislation. The overlap in the Assembly and Parliamentary processes means it is not possible to be certain which Act is going to come into force first.


We do not know therefore whether the consequential amendments needed are ones which will allow the appropriate links to be made with:


 


* the existing England and Wales law;
* the new England law as it will appear when introduced, or
* as it may eventually be amended in its passage through Parliament.


 


I believe my approach is the most sensible way forward.


On the point of repeals, the Constitutional and Legislative Affairs Committee has received a clear and comprehensive table of repeals and related provisions in the Bill which Members will know has been published to the Health and Social Care Committee’s Bill web page. 


The procedure and timetable for making Subordinate Legislation 


I also want to provide some detail about the subordinate legislation making powers in the Bill. First, I want to respond to the Constitutional and Legislative Affairs Committee recommendation that I reconsider the procedures to be applied to the making of subordinate legislation. Members will know that I have given careful consideration to this issue during Stage 1 scrutiny and from my acceptance of recommendations set out in both of the Committee Stage 1 reports. This consideration has resulted in Government Amendments having been tabled for consideration at Stage 2 which make changes to a number of procedures and some of these are:


 


* a change from affirmative to super\-affirmative in relation to any future merger of Safeguarding Boards;
* a change from negative to affirmative in relation to any change to the definition of ‘disabled’;
* a change from negative to affirmative in relation to Adult Protection and Support Orders; and
* a change from negative to affirmative in relation to duties to meet the needs of adults and children.


 


Members will also know that in consolidating existing social care law, that in some areas I am simply re\-stating existing provisions which we know to work well. As a result, I am bringing across the procedures that go with those provisions as practice indicates these procedures work well. Examples include the provisions for Direct Payments in sections 34\-37 and the provisions for looked after children in sections 92 and 93\.


In addition, of the various Regulation\-making powers, almost half are replicating or slightly modifying powers which are already in existence. A further number are included to build in flexibility so that the categories or definitions set in the Bill can, if required be modified (for example, the power in section 9(3\) to prescribe who is to be treated as deaf or blind for the purposes of the register). Importantly, other powers replace direction\-making powers which were not subject to any Parliamentary or Assembly scrutiny previously. An important example of this is the ability to make requirements about the way that assessments are carried out by directions under section 47(4\) of the National Health Service and Community Care Act 1990\. Finally, some of the Regulations proposed are an elevation of requirements that are currently contained in guidance. The most important example of this is the eligibility criteria which are the basis for determining which of a person’s needs are met by a local authority.


I have recognised the concerns of the organisations who gave evidence, and those of the Committee Members: that further detail about the subordinate legislation should be brought forward before the Assembly is asked to vote on the Bill so that they can see how this legislation will work in practice. The development of policy intent for the key Regulations is underway and will be complete by December 2013\. It is intended that Regulations will go out to formal consultation in Autumn 2014 and be laid before the Assembly in Spring 2015\. I will be making a further Written Statement on this ahead of the Christmas recess.


I also gave my commitment to the Health and Social Care Committee on 18 April that this detail be made available before Assembly Members commitment to the final vote on this Bill in February next year. I am happy to re\-affirm that commitment here.  


Ahead of that – and in recognition of a recommendation made by the Health and Social Care Committee \- I will be making a major policy statement on Assessment and Eligibility later this month so that this can inform Committee Members thinking during Stage 2\.


In this Statement, I believe I have demonstrated that I have listened to the issues raised by the Constitutional and Legislative Affairs Committee.